Լյուդվիգ Բեմելմանս

Լյուդվիգ Բեմելմանս (անգլ.՝ Ludwig Bemelmans, ապրիլի 27, 1898(1898-04-27)[…], Մերանո, Իտալիա - հոկտեմբերի 1, 1962(1962-10-01)[…], Նյու Յորք, Նյու Յորք, ԱՄՆ), ամերիկյան գրող և նկարիչ, գրքեր պատկերազարդող։


== Կյանք և գործունեություն ==
Բեմելմանսը եղել է բելգիացի նկարչի և Ռեգենսբուրգի գարեջրագործի աղջկա որդի։ Չնայած տղայի մանկությունը անցել է Գերմանիայում և Ավստրոհունգարիայում, նրա մայրենի լեզուն եղել է ֆրանսերենը։ 1904 թվականին Լյուդվիգի ծնողները բաժանվել են։ Մայրը երկու երեխաների հետ մեկնել է Ռեգենսբուրգ։ Լյուդվիգը բարդ բնավորությամբ երեխա էր, և մայրը չսպասելով, որ նա դպրոցն ավարտի, տղային ուղարկել է Տիրոլ՝ հորեղբոր մոտ։ 
1914 թվականին ծեծկռտուքի ժամանակ, երբ նա կրակել էր հյուրանոցի աշխատողներիցից մեկի վրա, նրան ավելի հեռու՝ ԱՄՆ են ուղարկել, որտեղ ապրում էր նրա հայրը։ Սկզբնական շրջանում ապագա գրողն աշխատում էր հյուրանոցում, իսկ 1917 թվականին զինվորական ծառայության է անցնել ԱՄՆ բանակում, ուր  հասել է մինչև կապրալ զինվորական աստիճանի։ Քանի որ նա Գերմանիայում հարազատներ ուներ, Լյուդվիգը խուսափել է Եվրոպայում ռազմաճակատ գնալուց և Առաջին աշխարհամարտի ժամանակ ծառայել է հիվանդանոցում։ 1918 թվականին նա ամերիկյան քաղաքացիություն է ստացել։ 1920-ական թվականին Բեմելմանսը մատուցողի աշխատանքի է անցել Ռից Կարլթոն հյուրանոցում և փորձել է իր ուժերը նկարչության ասպարեզում։ Իսկ 1925 թվականին նա կատարել է «Hapsburg House» ռեստորանի դիզայներական աշխատանքները, որի համասեփականատերն էր։
1930 թվականի սկզբին Բեմելմանսը ծանոթացել է Մեյ Մասսեի հետ, ով Viking Press հրատարակչության մանկական գրականության առաջատար աշխատակիցներից մեկն էր, որը նրանում տեսել է գրողի։ 1934 թվականին հրապարակվել է իր առաջին «Հանսի» (Hansi)  մանկական գիրքը, երկու ավստրիացի տղաների և նրանց շան արկածների մասին։ Դրան հաջորդեցին ևս մի քանիսը։ 
1935 թվականին Լյուդվիգը ամուսնացել է Մադլեն Ֆրեյնդի հետ, իսկ 1939 թվականին լույս է տեսել նրա «Մադլեն» (Madeline) շարքի առաջին գիրքը՝  հեղինակին մեծ համբավ բերելով։ Բեմելմանսը նաև կատարել է ինքնավստահ փոքրիկ ֆրանսուհու արկածների մասին բանաստեղծական պատմությունների նկարազարդումները։ Սակայն սկզբում մի քանի հրատարակիչների կողմից գիրքը մերժվել է, քանի որ այն չափից ավելի հավակնոտ է որակվել, բայց Simon և Schuster հրապարակումից հետո մեծ հաջողություն է ունեցել։ Մինչև 1961 թվականը «Մադլենին» հետևել են նրա ևս 6 շարունակությունը, Բեմելմանսին դարձնելով հայտնի անգլալեզու մանկագիր։
Միևնույն ժամանակ Բեմելմանսը գրել և նկարել է ամերիկյան մի շարք պարբերականների համար, ինչպիսիք են  Vogue, The New Yorker, Fortune, Harper’s Bazaar, McCall’s, Holiday և այլն։ Նա նաև գրել է վեպեր և «ճանապարհորդական նոթեր» մեծահասակ ընթերցողների համար, ինչպիսին է «Կապույտ Դանուբը» (The Blue Danube, 1945), որում քննադատորեն ներկայացրել է հիտլերիզմի ժամանակաշրջանի գավառական կենցաղը։ Բեմելմանսը հաճախ է մեկնել ԱՄՆ և Եվրոպա, իսկ 1935 թվականին ձերբակալվել է Գերմանիայում՝ Հիտլերին նմանակելու համար։ 
1940 թվականին նրան նաև հետաքրքրել է կինոն, թատրոնը և գրել է մի քանի սցենարներ։ 1945 թվականին Հոլիվուդում նրա սցենարներով թողարկվել է սյուրռեալիստական մյուզիքլ «Իոլանդան և գողը,» Ֆրեդ Ասթերի մասնակցությամբ։ 
1953 թվականին նա ապրել է Փարիզում և կատարել է նաև մասնավոր պատվերներ։ Բեմելմանսը  ձևավորել է  Արիստոտել Օնասսիսի «Օ Cristina» նավի նավասենյակներից մեկը, որը նախատեսված էր հույն մուլտիմիլիոնատիրոջ փոքրիկ դստեր համար։ 
Բեմելմանսը մահացել է Նյու-Յորքում ենթաստամոքսային գեղձի ուռուցքից։ Ներկայումս նրա կտավները գնահատվում են հարյուր հազարավոր ամերիկյան դոլլարներ։ 1954 թվականին Madeline’s Rescue մանկական վեպի և նրա նկարազարդման համար պարգևատրվել է հեղինակավոր՝ Կալլդեկոտտա ոսկյա մեդալով։


== Վեպեր ==
Հիմա ես պառկում եմ քնելու (անգլ.՝ Now I Lay Me Down to Sleep, 1943)
Նյու-Յորքի Viking Press Կապույտ Դանուբը (անգլ.՝ The Blue Danube, New York, հրատարակչություն՝ Viking Press, 1945)
Կեղտոտ Էդին (անգլ.՝ Dirty Eddie, 1947 -  Հիշողություններ Հոլիվուդի մասին)
Աստծո աչքը (անգլ.՝ The Eye of God, 1949)
Իմ կյանքի կինը (անգլ.՝ The Woman of My Life, 1957)
Դուք սոված եք, Դուք մրսում եք (անգլ.՝ Are You Hungry, Are You Cold, 1960)
Փողոց, որտեղ սիրտը ստում է (անգլ.՝ The Street Where the Heart Lies, 1963)


== Մանկական գրքեր ==
Հանսի (անգլ.՝ Hansi, Նյու Յորք, Viking Press հրատարակչություն, 1934)
Ոսկե զամբյուղ (անգլ.՝ The Golden Basket, 1936)
Թիվ ինը ամրոցը (անգլ.՝ The Castle Number Nine, 1937)
Կիտո էքսպերս (անգլ.՝ Quito Express, 1938)
Մադելին, Նյու-Յորք (անգլ.՝ Madeline, New York (Simon and Schuster) 1939)
Ֆիֆի (անգլ.՝ Fifi, 1940)
Վարդի կոկոն (անգլ.՝ Rosebud, 1942)
Արևի շող․ Պատմություն Նյու-Յորքի մասին (անգլ.՝ Sunshine: A Story about the City of New York, 1950)
Երջանիկ վայրը (անգլ.՝ The Happy Place, 1952)
Մադլիենի փրկությունը (անգլ.՝ Madeline’s Rescue, Նյու Յորք, Viking Press հրատարակչություն, 1953)
Բարձր աշխարհը (անգլ.՝ The High World, 1954)
Մաղադանոս (անգլ.՝ Parsley, 1955)
Մադելինը և վատ գլխարկը (անգլ.՝ Madeline and the Bad Hat, Նյու Յորք, Viking Press հրատարակչություն, 1956)
Մադելինը և գնչուները (անգլ.՝ Madeline and the Gypsies, Նյու Յորք, Viking Press հրատարակչություն, 1959)
Մադելինը Լոնդոնում (անգլ.՝ Madeline in London,  Նյու-Յորք, Viking Press հրատարակչություն, 1961)


== Սցենարներ ==
Յոլանդան և գողը (անգլ.՝ Yolanda and the Thief, 1945)
Փարիզի Ալիս Հրաշքների աշխարհում (անգլ.՝ Alice of Wonderland in Paris, 1966)


== Ծանոթագրություններ ==


== Արտաքին հղումներ ==
"The Man Who Dreamed Up Madeline", Smithsonian Magazine
Ludwig Bemelmans Internet Movie Database կայքում
Ludwig Bemelmans Archived 2020-07-12 at the Wayback Machine. Արլինգթոնի ազգային գերեզմանատանը
Ludwig Bemelmans ԱՄՆ Կոնգրեսի գրադարանում՝ կատալոգային գրառումներով